

VALSTYBĖS SKAITMENINIŲ SPRENDIMŲ AGENTŪRA

|  |
| --- |
| Biudžetinė įstaiga, Konstitucijos pr. 15-89, 09309 Vilnius, tel. +370 685 83 595,  el. p. info@vssa.lt, [www.vssa.lrv.lt](http://www.vssa.lrv.lt) Duomenys kaupiami ir saugomi Juridinių asmenų registre, kodas 188772433  |

|  |  |  |  |  |
| --- | --- | --- | --- | --- |
| Institucijoms pagal sąrašą |  |  |  2025-07 | Nr. S- |

**DĖL VALSTYBĖS IR SAVIVALDYBIŲ INSTITUCIJŲ IR ĮSTAIGŲ INTERNETO SVETAINIŲ ATITIKIMO BENDRIESIEMS REIKALAVIMAMS VERTINIMO REZULTATŲ**

Valstybės skaitmeninių sprendimų agentūra (toliau – VSSA) informuoja, kad vadovaudamasi Lietuvos Respublikos Vyriausybės 2003 m. balandžio 18 d. nutarimo Nr. 480 „Dėl Bendrųjų reikalavimų valstybės ir savivaldybių institucijų ir įstaigų interneto svetainėms ir mobiliosioms programoms aprašo patvirtinimo“, kuriuo yra patvirtintas Bendrųjų reikalavimų valstybės ir savivaldybių institucijų ir įstaigų interneto svetainėms ir mobiliosioms programoms aprašas (toliau – Aprašas), 3.1 papunkčiu, š. m. kovo - birželio mėnesiais atliko valstybės ir savivaldybių institucijų ir įstaigų (toliau – įstaigos) interneto svetainių būklės analizę.

Atkreipiame dėmesį, kad ne visos Jūsų valdomos ar kontroliuojamos įstaigos, kurioms taikomi Aprašo reikalavimai, buvo įtrauktos į tyrimo imtį.

Svarbu pastebėti, kad Lietuvos Respublikos teisės gauti informaciją ir duomenų pakartotinio naudojimo įstatymo (toliau – Įstatymas) 2 straipsnio 1 dalyje nustatytiems subjektams Įstatymas taikomas skirtinga apimtimi.

Įstatymo 2 straipsnio 1 punkto 1 ir 2 dalyse numatyta, kad šis Įstatymas pilna apimtimi taikomas:

* „*viešąsias funkcijas atliekančioms valstybės ir savivaldybių institucijoms ir įstaigoms, valstybės ir savivaldybių įmonėms ir viešosioms įstaigoms, kurių savininkė ar dalininkė yra valstybė ar savivaldybė ir kurios finansuojamos iš valstybės ar savivaldybių biudžetų bei valstybės pinigų fondų, įskaitant bibliotekas, muziejus ir valstybės archyvus, taip pat šių subjektų asociacijoms ir regionų plėtros taryboms (toliau – institucijos);“.*

Pažymėtina, kad Įstatymo 5 straipsnio 4 dalis numato išimtis, kokios įstaigos informaciją apie savo veiklą skelbia ne pilna apimtimi, t. y. tik informaciją apie darbo užmokestį ir lėšas veiklai viešinti turi skelbti „*viešosios įstaigos, kurių savininkė arba bent viena iš dalininkių yra valstybė ar savivaldybė, tačiau kurios nėra finansuojamos iš valstybės ir savivaldybių biudžetų bei valstybės pinigų fondų ir neatlieka viešųjų funkcijų, taip pat akcinės bendrovės ar uždarosios akcinės bendrovės, kuriose valstybei arba savivaldybei tiesiogiai arba netiesiogiai priklauso (suprantama taip, kaip nustatyta Akcinių bendrovių įstatymo 5 straipsnyje) akcijos, suteikiančios daugiau kaip pusę balsų visuotiniame akcininkų susirinkime, ir valstybė ar savivaldybė tiesiogiai ar netiesiogiai gali daryti lemiamą įtaką (suprantama taip, kaip nustatyta Akcinių bendrovių įstatymo 5 straipsnyje) rinkdama ir atšaukdama akcinės bendrovės arba uždarosios akcinės bendrovės vadovą, taip pat daugiau kaip pusę valdybos arba stebėtojų tarybos narių*”.

Atsižvelgiant į aukščiau pateiktą informaciją, prašome Jūsų užtikrinti, kad Jūsų valdomos ar kontroliuojamos įstaigos *(įskaitant ir tas, kurios nebuvo įtrauktos į tyrimo imtį)*, kurioms taikomi reikalavimai skelbti tik informaciją apie darbo užmokestį ir lėšas, skirtas veiklos viešinimui, tinkamai vykdytų Įstatyme numatytą pareigą skelbti duomenis apie viešinimo lėšas savo interneto svetainėse bei paskelbtų Aprašo 22.3 ir 22.10 papunkčiuose nurodytą informaciją, arba pateiktų paaiškinimą, kodėl ši informacija nėra skelbiama.

Taip pat vadovaujantis Nutarimo 3.3. papunkčiu, prašome Jūsų užtikrinti, kad Jūsų valdomos ar kontroliuojamos įstaigos *(įskaitant ir tas, kurios nebuvo įtrauktos į tyrimo imtį)*, kurioms taikomi Aprašo reikalavimai pilna apimtimi, imtųsi veiksmų nustatytiems trūkumams ištaisyti ir užtikrinti, kad jų interneto svetainės atitiktų Aprašo reikalavimus interneto svetainės struktūrai ir skelbiamai informacijai ir apie atliktus veiksmus informuoti VSSA. Esant klausimams, prašome kreiptis į VSSA el. paštu vaiva.nemaniene@vssa.lt, mob. tel. +370 660 36 808 arba violeta.berzinskiene@vssa.lt, mob. tel. +370 693 35 189.

Įstaigų interneto svetainių atitikimo bendriesiems reikalavimams tyrimo ataskaita ir rezultatai yra pasiekiami adresu: <https://vssa.lrv.lt/lt/veiklos-sritys/instituciju-interneto-svetaines/>.

|  |  |
| --- | --- |
| Direktorius | Tomas Misevičius |

Vaiva Nemanienė, mob. +370 660 36 808, el. p. vaiva.nemanienee@vssa.lt

